钦定古今图书集成/明伦汇编/氏族典/第426卷 > 《郑樵通志》 > 蹇重
## 钦定古今图书集成/明伦汇编/氏族典/第426卷 > 《郑樵通志》 > 蹇重

按《尚友录》：魏文侯觞大夫于曲阳，饮酣，文侯喟然叹
曰：“吾独无豫让以为臣。”蹇重举酒进曰：“臣请浮君。”文
侯曰：“何以？”对曰：“臣闻之，有命之父母，不知孝子；有道
之君，不知忠臣。夫豫让之君，亦何如哉？”文侯曰：“善受”
浮而饮之，釂而不让，曰：“无管仲鲍叔以为臣，故有豫
让之功也。”